دەوڵەتی عەلەوییەکان

دەوڵەتی عەلەوییەکان دەوڵەتێک بوو کە لەلایەن ژێرفەرمانی فەڕەنسا لە نێوان ساڵانی ١٩٢٠ بۆ ١٩٣٦ لە کەناراوەکانی سووریا دامەزرا (ئەمڕۆ پارێزگاکانی لازقییە و  تەرتووس لەخۆدەگرێت). دانیشتووانەکەی عەلەوین لە شاخەکان، سوننە لە ھەندێک لە شارە گەورەکان، مەسیحی و ژمارەیەکی کەم لە ئیسماعیلییەکان.

 مێژوو 
فەڕەنسا لە ٢ی ئەیلوولی ١٩٢٠دا ژێرفەرمانی بۆ «خاکی عەلەوییەکان» لە کۆمەڵەی گەلان وەرگرت، سەرەتا خاکەکە لەژێر دەسەڵاتی فەڕەنسادا سەربەخۆ بوو، بەڵام لە ١ی تەممووزی ١٩٢٢دا خرایە ناو ژێرفەرمانی فەڕەنسا لە سووریا.

لە ٢٩ی ئەیلوولی ١٩٢٣ وەک دەوڵەت ناسێندرا و لازقییە پایتەختی بوو. لە ١ی کانووی دووەمی ١٩٢٥ ناوەکەی بە فەرمی گۆڕدرا بۆ دەوڵەتی عەلەوی. لە ٢٢ی ئەیلوولی ١٩٣٠ ناوی گۆڕدرا بۆ سەنجەقی لازقییە. ژمارەی دانیشتوانی لەم کاتەدا ٢٧٨ ھەزار کەس بووە.

 یەکگرتنەوەی دەوڵەتی عەلەوییەکان بۆ سووریا 
لە ٥ی کانوونی یەکەمی ١٩٣٦ (تا ساڵی ١٩٣٧)، دواجار دوای نامەنووسی لەگەڵ چینی سیاسی لە دیمەشق، تێکەڵ بە سووریا کرا.

 سەرچاوەکان 

پۆل:ویلایەتەکان و مەڵبەندەکان، دامەزرانی ١٩٢٠